Vido de la ĉefa kampuso
La **Politeknika Instituto Rensselaer** (angle ***Rensselaer Polytechnic Institute***, akronime konata **RPI**) estas privata esplora universitato en Troy, Novjorkio, Usono. La Rensselaer Instituto estis establita en 1824 por "la apliko de scienco al la celoj de vivo". Ĝi estas la plej malnova teknologia universitato en la anglalingva mondo kaj en la Okcidenta Hemisfero. 

La Politeknika Instituto funkciigas tra ses lernejoj enhavantaj 37 sekciojn. La instituto estas precipe rimarkinda pro siaj studoj en inĝenieristiko, komputiko, komerca administrado, informa teknologio, sciencoj, dezajno kaj la artoj. Aktuale en 2017, la fakultato kaj diplomiĝintoj de la institucio inkluzivas 5 gajnintojn de la usona Nacia Medalo de Scienco, 8 Fulbright-stipendiojn kaj Nobel-premiiton pri fiziko. Tio estas krom la 17 membroj de la Nacia Akademio de Sciencoj, 25 membroj de la Usona Akademio de Artoj kaj Sciencoj kaj 8 membroj de la Nacia Akademio de Medicino. La Politeknika Instituto estas vicigita ekde 1970 inter la supraj 50 usonaj universitatoj. Aldone al tio, la instituto estas membro de la Asocio de Sendependaj Teknologiaj Universitatoj.

Historio
--------

Stephen Van Rensselaer decidis establi la Rensselaer Lernejon la 5-an de novembro 1824. La klasoj mem komenciĝis la 3-an de januaro 1825 en konstruaĵo ĉe la norda finaĵo de Troy. Instrukotizo estis ĉirkaŭ $40 je semestro (ekvivalenta al $800 en 2012). La lernejon ĉeestis ankaŭ studentoj de Ohio kaj Pensilvanio. Eĉ en ĝiaj fruaj jaroj, la Rensselaer Lernejo komencis aljuĝi progresintajn gradojn. 

La nomo de la institucio estis ŝanĝita al "Rensselaer Institute" en 1832, kaj ĝi ankaŭ komencis okupiĝi pri teknologia esplorado. En 1835 la instituto komencis aljuĝi gradojn ankaŭ en konstruinĝenieriko. 

En 1850 kaj sub la influo de similaj institutoj en Eŭropo, studoj en la instituto komencis daŭri tri jarojn kaj koncentriĝis en ses lernejoj. La 10-an de majo 1862, centoj da konstruaĵoj brulis en la koro de Troy , inkluzive de la institutaj konstruaĵoj. Universitato Kolumbio proponis ke la instituto forlasu la urbon tute kaj kunfandiĝu kun la Columbia-kampuso en Novjorkio. Fine, la propono estis malakceptita kaj la instituto translokiĝis al la rando de la urbo Troy. 

En 1904 la instituto refoje forbrulis. Malgraŭ tio, la instituto povis disvolviĝi multe kaj akademie kaj finance. En 1901, la Sekcio de Arto, Sciencoj kaj Komercadministracio estis establita, same kiel la gimnazio. La nombro de ofertitaj gradoj pliiĝis kaj ankaŭ inkludis elektroteknikon, mekanikan inĝenieradon, biologion, kemion kaj fizikon. La nombro da studentoj pliiĝis de 200 en 1900 ĝis pinto de 1,700 en 1930. 

En 1961, la plej granda lineara partikla akcelilo en la mondo estis konstruita kaj funkciigita en la instituto. 

En 1999 la instituto akiris multe da publikatento estante unu el la unuaj akademiaj institucioj se temas pri postuli la uzon de komputilo. En la sama jaro Shirley Ann Jackson estis nomumita prezidanto de la instituto. Jackson deziris tre vastigi la instituton, kaj ŝia prezidanteco estis kontestata. La 26-an de April, 2006, la fakultato de la instituto provis akuzi lin en malsukcesa malkonfida voĉdono. En 2008, proksimume 98 pozicioj en la teamo (5% de ĉiuj pozicioj) estis fermitaj kiel rezulto de la tutmonda ekonomia krizo. Malgraŭ la monmalfacilaĵoj, la vastiĝo de konstruo sur la kampuso daŭris kaj multaj novaj konstruaĵoj estis inaŭguritaj sur la kampuso. En la fino, ĉiuj laborlokoj estis reestigitaj, kaj la instituto revenis al bona financa stato .

Kampuso
-------

La kampuso de RPI estas konstruita sur monteto preteratentanta la historian urbon de Trojo kaj la Hudsono. Estas miksaĵo de malnovaj kaj novaj arkitekturaj stiloj sur la kampuso.

La universitato estas konata pro efike translokado de teknologio de esplorlaboratorioj al la komerca merkato. Ĝi uzas inkubatoran komerccentron situantan proksime de kampuso, la Rensselaer Teknologia Parko.

Organizo
--------

La misio de RPI evoluis malrapide tra la jaroj, restante fidela al siaj sciencaj kaj teknologiaj fundamentoj. Dum la lasta jarcento, RPI kreskis en universitaton kun 5 sekcioj:

* Lernejo de Arkitekturo
* Lernejo de Inĝenierio
* Lernejo de Homsciencoj, Artoj kaj Sociaj Sciencoj
* Lernejo de Scienco
* Lally Lernejo de Administrado kaj Teknologio

Kolektive, la sekcioj ofertas ĉirkaŭ 140 programojn en proksimume 60 majoroj, kondukante al bakalaŭroj, magistroj kaj doktorecoj.

Studentoj
---------

En 2018, ĉirkaŭ 7,442 studentoj studis ĉe la Rensselaer Instituto, inkluzive de 6,590 por bakalaŭroj kaj 1,329 por altnivelaj gradoj. Pli ol 71% de la studentoj en la instituto venis de ekster la stato de Novjorko. Pli ol 20% de la studentoj venis el ekster Usono. La studentoj de la instituto venis el ĉiuj 50 ŝtatoj en Usono kaj el 60 landoj en la mondo. La proporcio inter studentoj kaj fakultatanoj en la unuaj gradprogramoj estas 13:1. 

Proksimume 12% de la studentoj ricevis la Rensselaer Medalon - plejbonecstipendion kun entuta valoro de 100,000 USD por tiuj kiuj elstaras je scienco kaj matematiko. En 2018, la instituto investis pli ol $ 140 milionojn en financa helpo kaj stipendioj por studentoj .

Famaj eks-studentoj
-------------------

Laŭ la Rensselaer Alumni Association, ekzistas pli ol 100,000 diplomiĝintoj de la instituto vivantaj en Usono, aldone al 4,300 vivantaj ekster Usono. Inter la famaj diplomiĝintoj de la instituto estas Dennis Tito, John Swigert, Ray Tomlinson, John Barrasso, Ivar Giaever, James Fallon kaj Bobby Farley.

Elektitaj instruistoj
---------------------

* Viktor Babits

Rangigoj
--------

RPI estas inkluzivita preskaŭ ĉiujare en la liston de la 50 plej gravaj usonaj universitatoj, kaj en la listo de la 50 plej gravaj teknikaj universitatoj en la mondo. 

* Ŝanhaja rangotabelo - pozicio 401-500
* QS-rangotabelo - pozicio 470

Referencoj
----------

1. ↑   RPI History. Rensselaer Polytechnic Institute. Alirita 1 May 2009.
2. ↑   RPI: Academics. Alirita 15 February 2014.
3. ↑   Rensselaer Polytechnic Institute. Indiana University (2022). Arkivita el la originalo je 2020-03-19. Alirita February 17, 2022.
4. ↑ .  Physics Program Top Ten in the Country. Rensselaer Polytechnic Institute. news.rpi.edu (28 August 2017). Alirita 7 October 2017.
5. ↑  Rensselaer Polytechnic Institute Ranks Among the Nation’s Top 50 Universities 2019
6. ↑ .  RPI Building Histories. Arkivita el la originalo je 2019-05-15. Alirita 21 January 2007.
7. ↑   The Inflation Calculator. Alirita 15 February 2014.
8. ↑  Ricketts, Palmer C..  (1934) *History of Rensselaer Polytechnic Institute, 1824-1934, Third Edition*. New York, NY: John Wiley & Sons, Inc..
9. ↑   (21 January 1829) "CIRCULAR—To the County Clerks of the State of New-York", *The Geneva Gazette, and General Advertiser* (1829/01/21), p. 3.  Alirita 17 March 2014..
10. ↑  Wicks, Frank, "The blacksmith's motor",  *Mechanical Engineering Magazine*, *American Society of Mechanical Engineers*, July 1999.

 Arkivigite je 2007-02-05 per la retarkivo Wayback Machine
11. ↑   Timeline of Rensselaer Polytechnic Institute History 1999. Arkivita el la originalo je 2016-02-02. Alirita 21 January 2007.
12. ↑  "THE GREAT FIRE IN TROY.; Between Five and Six Hundred Buildings Destroyed. A Number of Persons Killed and Missing.",  *The New York Times*, 12 May 1862.
13. ↑  Nehrich, John, "Classic buildings result of citywide fire", 27 January 2010.
14. ↑   The Infant School Property. RPI Building Histories. Arkivita el la originalo je 2016-03-28. Alirita 2 March 2010.
15. ↑   FOURTH FIRE AT R.P.I.; Troy's History Technical School Destroyed in $50,000 Blaze.. Alirita 16 March 2014.
16. ↑   RPI Biography of Palmer Ricketts. Arkivita el la originalo je 2013-03-28. Alirita 21 January 2007.
17. ↑   History of RPI's Gaerttner Linear Accelerator. Arkivita el la originalo je 2013-03-28. Alirita 28 February 2009.
18. ↑   (2003) "Hot Technologies on Every Pillow", *Radical Pedagogy* **4** (1).
19. ↑  Stripling, Jack, "Behind RPI's Highly Paid Chief, Tales of an Imperial Air and Cowed Staff",  *www.chronicle.com*, December 7, 2014.
20. ↑   (27 April 2006) "No-Confidence Motion Fails at Rensselaer Polytechnic", *The Chronicle of Higher Education*.
21. ↑   For RPI, priorities an issue: Layoffs spark questions about school's spending on construction, salaries. Alirita 30 December 2008.
22. ↑ .  Rensselaer Regional Economic Impact More Than $1 Billion Annually. Alirita 4 October 2018.
23. ↑   NEB&W Guide to the History of RPI (8 September 2004). Arkivita el la originalo je 11 January 2009. Alirita 28 February 2009.
24. ↑   President's Report 2016. Alirita 17 March 2017.
25. ↑   Common Data Sets - Office of the Provost (2 August 2014). Arkivita el la originalo je 2 August 2014. Alirita 4 October 2018.
26. ↑   Facts & Figures. Alirita 17 March 2017.
27. ↑   College Navigator - Rensselaer Polytechnic Institute. Alirita 14 March 2014.
28. ↑   (2010) *Graduate's Guide to Alumni Resources*. Rensselaer Alumni Association.
29. ↑  US News (2008) America's Best Colleges 2009. Arkivita el la originalo je 2006-08-21. Alirita 2008-08-25.
30. ↑   The Top 50 Universities for Technology. Times Higher Education (2007). Arkivita el la originalo je 2007-06-12. Alirita 2009-05-12.

Eksteraj ligiloj
----------------

* Oficiala retejo
* Retejo de RPI atletiko


|  |  |
| --- | --- |
| Bibliotekoj | * PeEnEo: 842808
* LCCN: n79061297
* VIAF: 132510316
* ISNI: 0000000121609198
* SUDOC: 128654295
 |